
2650 гр. Сапарева баня, ул. “Германея” №1, телефони: 0707/ 2- 23 65;  e–mail: obc_sbanya@abv.bg                                              
ПРЕПИС-ИЗВЛЕЧЕНИЕ

От ПРОТОКОЛ № 39/29.10.2026г.
НА ЗАСЕДАНИЕ НА ОбС
ПРАВНО ОСНОВАНИЕ: чл. 21, ал. 1, т. 8, във връзка с чл. 27, ал. 4 и ал. 5 от ЗМСМА; чл. 8, ал.1, ал. 4, чл. 35, ал. 1 и чл. 41, ал. 2 от ЗОбС и чл.50, ал.1, т.1, чл.60, ал.1 и чл.93, ал.2, т.3 от Наредбата за реда за придобиване, управление и разпореждане с общинско имущество
Общински съвет – Сапарева баня взе

                                                                        РЕШЕНИЕ 570

I.Общински съвет Сапарева баня не дава съгласието си за продажба, чрез публично оповестен конкурс с явно наддаване, по реда предвиден в Наредбата за реда за придобиване, управление и разпореждане с общинско имущество, на следните недвижими имоти – частна общинска собственост, а именно:

Поземлен имот с идентификатор 65365.57.2 /землище шестдесет и пет хиляди триста шестдесет и пет, кадастрален район петдесет и седем, поземлен имот две/, по кадастралната карта на гр.Сапарева баня, одобрена със Заповед № РД-18-15/19.02.2008г. на ИД на АГКК, с адрес на имота гр.Сапарева баня, местност „Пистата“, с площ от 89149 кв.м /осемдесет и девет хиляди сто четиридесет и девет кв.м./, трайно предназначение на територията: Територия на транспорта, Начин на трайно ползване: За друг поземлен имот за движение и транспорт, номер по предходен план: 000130, при съседи на имота: Поземлени имоти с идентификатори №№ 39339.0.391, 39339.77.42, 65365.16.152, 65365.17.114, 65365.17.116, 65365.17.119, 65365.17.120, 65365.57.1, 65365.57.3, 65365.57.4, 65365.57.8, 65365.57.10, за които имот е съставен Акт за частна общинска собственост № 134, том 17, рег.№ 4360, дело № 1460/12.10.2022г. на СВ Дупница.

И

  Поземлен имот с идентификатор 65365.57.3 /землище шестдесет и пет хиляди триста шестдесет и пет, кадастрален район петдесет и седем, поземлен имот три/, по кадастралната карта на гр.Сапарева баня, одобрена със Заповед № РД-18-15/19.02.2008г. на ИД на АГКК, с адрес на имота гр.Сапарева баня, местност „Пистата“, с площ от 20207 кв.м /двадесет хиляди двеста и седем кв.м./, трайно предназначение на територията: Територия на транспорта, Начин на трайно ползване: За защитно и изолационно озеленяване, номер по предходен план: 000129, при съседи на имота: Поземлени имоти с идентификатори №№ 39339.0.391, 39339.0.392, 65365.57.2, 65365.57.4, за които имот е съставен Акт за частна общинска собственост № 134, том 2, рег.№ 492 от  19.02.2026г. на СВ Дупница.

II. Общински съвет гр. Сапарева баня не приема пазарните оценки, изготвени от лицензиран оценител – определени по реда на чл.22, ал.3 от ЗОбС, за определяне на продажни цени на имотите – частна общинска собственост, подробно описан в т.II от настоящото решение, както следва:

1. ПИ с идентификатор 65365.57.2  в размер на 995 100 евро / 1 946 250 лева. 
2. ПИ с идентификатор 65365.57.3  в размер на 152 180 евро / 297 640 лева.
III. Общински съвет Сапарева баня на основание чл. 41, ал.2 от Закона за общинската собственост определя начална конкурсна цена, както следва:

1. За  Поземлен имот с идентификатор 65365.57.2 в размер на ………..евро 

2. За Поземлен имот с идентификатор 65365.57.3 в размер на ……… евро 

IV.Общински съвет определя специфични условия относно продажбата на имотите, които следва да се включат в конкурсните такива и да бъдат условия за допускане до участие в конкурса, както следва:

1.Запазване специфичното предназначение на територията: 

Изискване към участниците  - Да запазят специфичното предназначение на територията за срок  от 10 /десет години/.

2.Изисквания за качество:

Изискване към участниците  - Да притежават ISO 9001:2015, система за управление на качеството в обхват „Управление на летища, съгласно Закона за гражданското въздухоплаване“ или еквивалентно.

3.Изискване на опит:

Изискване към участниците  - Да докаже поне три години опит при управление на летище, чрез Ръководство за управление и експлоатация на летище, заверено от Главна дирекция „Гражданска въздухоплавателна администрация“.

4.Изискване за реализиране на инвестиция:

Изискване към участниците – Да реализират инвестиция в имота/ите, в размер минимум 1 500 000 евро за срок от 10 години, считано от сключване на договора за покупка на имотите.

5. Други………………

Начин на оценка на предложенията:

Допускат се до явно наддаване на конкурса лица, които отговарят на посочените по-горе условия и са декларирали, че ще запазят специфичното предназначение на територията за срок  от 10 /десет години/ и ще реализират инвестиция в имота/ите, в размер минимум 1 500 000 евро за срок от 10 години по т.1 и 4 по-горе.

V. Общински съвет гр. Сапарева баня упълномощава Кмета на Община Сапарева баня да подготви и проведе публично оповестен  конкурс, като определи дата и час на откриване на конкурса, депозит за участие, необходимата документация и прочее и да сключи договори за продажба на имотите, подробно описани по-горе, при условията на настоящото решение. 
                  ПРЕДСЕДАТЕЛ
                                                                                                                        Костадин Николов
ОБЩИНСКИ СЪВЕТ САПАРЕВА БАНЯ








